**ΠΟΛΙΤΙΚΗ ΚΑΤΑΠΟΛΕΜΗΣΗΣ ΤΗΣ ΔΩΡΟΔΟΚΙΑΣ**

Η εταιρεία **ΑΡΤΕΛΙΑ CATERING ΜΟΝΟΠΡΟΣΩΠΗ ΕΠΕ** η οποία έχει στρατηγικό προσανατολισμό την παροχή Υπηρεσιών Σίτισης & Παραγωγής και Διάθεσης Γευμάτων, δεσμεύεται για τη δημιουργία, την υλοποίηση, τη συντήρηση και τη συνεχή βελτίωση του Συστήματος Διαχείρισης της καταπολέμησης της δωροδοκίας που εφαρμόζει σύμφωνα με το ISO 37001:2016.

Η εταιρεία δεσμεύεται για υψηλά πρότυπα δεοντολογικής συμπεριφοράς και απαιτεί από τη Διοίκηση, τους υπαλλήλους, τους επιχειρηματικούς συνεργάτες και τα άλλα ενδιαφερόμενα μέρη, με τα οποία συνεργάζεται, να συμμορφώνονται με αυτή την πολιτική χωρίς εξαίρεση.

Όλοι οι εργαζόμενοι, συμπεριλαμβανομένης της Διοίκησης, έχουν εκπαιδευτεί σε σχέση με αυτήν την πολιτική.

Η εταιρεία μας:

* απαγορεύει την Δωροδοκία. Οποιαδήποτε συμμετοχή σε δωροδοκία, διαφθορά, πληρωμές διευκόλυνσης ή οποιαδήποτε άλλη παράνομη πράξη, θα οδηγήσει σε τερματισμό της επιχειρηματικής σχέσης.
* δεν συνεργάζεται με επιχειρήσεις οι οποίες εμπλέκονται με πρακτικές διαφθοράς και σταματά άμεσα οποιεσδήποτε σχέσεις με πελάτη ή με άλλα ενδιαφερόμενα μέρη, αν προκύψουν τέτοιες περιπτώσεις.
* συμμορφώνεται με την νομοθεσία για την καταπολέμηση της δωροδοκίας, η οποία έχει εφαρμογή στην εταιρεία και απαιτεί την συμμόρφωση από όλα τα ενδιαφερόμενα μέρη.
* θέτει στόχους για την καταπολέμηση της δωροδοκίας, οι οποίοι ανασκοπούνται ετησίως ως προς το βαθμό υλοποίησης τους, εγκρίνονται νέοι ή τροποποιούνται παλαιότεροι ανάλογα με την απόδοση της εταιρείας και τις νέες συνθήκες -νέα έργα, στο χώρο δράσης της.
* δεσμεύεται για την ικανοποίηση των απαιτήσεων του Συστήματος Διαχείρισης και την συνεχή βελτίωση αυτού
* ενθαρρύνει την αναφορά υποψιών καλόπιστα ή με βάση την εύλογη πίστη, με εχεμύθεια και χωρίς το φόβο των αντιποίνων

Όταν συνεργάτες ή άλλα ενδιαφερόμενα μέρη αντιπροσωπεύουν της εταιρεία μας, θα πρέπει, στο πλαίσιο των συμβατικών τους υποχρεώσεων, να συμφωνήσουν να ακολουθήσουν αυτήν την πολιτική. Όλες οι αμοιβές και οι δαπάνες τους πρέπει να είναι νόμιμες, εύλογες, δικαιολογημένες και να υποστηρίζονται από αποδεικτικά στοιχεία.

Οι συγκρούσεις συμφερόντων δεν είναι αποδεκτές. Είναι προϋπόθεση απασχόλησης ότι η Διοίκηση και οι υπάλληλοι δεν διεξάγουν ιδιωτικές επιχειρηματικές δράσεις, πολιτικές ή φιλανθρωπίες μέσα στην εταιρεία χωρίς προηγούμενη γραπτή συγκατάθεση του Διαχειριστή. Είναι συμβατική προϋπόθεση ότι όλοι οι ανάδοχοι, και τα άλλα ενδιαφερόμενα μέρη δηλώνουν στην εταιρεία μας - πριν εκπροσωπήσουν με οποιονδήποτε τρόπο αυτή - αν έχουν οποιαδήποτε πραγματική ή πιθανή σύγκρουση συμφερόντων με συγκεκριμένο πελάτη ή άλλο ενδιαφερόμενο μέρος ή έχουν εμπλακεί σε καταστάσεις Δωροδοκίας.

Η εταιρεία δεν συμμετέχει σε καμία πολιτική δωρεά. Σε περίπτωση φιλανθρωπικής δωρεάς απαραίτητη είναι η έγγραφη συγκατάθεση του Διαχειριστή.

Η εταιρεία επιτρέπει μόνο τη λήψη και παραχώρηση μικρής αξίας δώρων και φιλοξενίας όπου αυτό είναι λογικό και ανάλογο προς μια επιχειρηματική σχέση. Τα δώρα και η φιλοξενία αποφεύγονται εάν υπάρχει ο κίνδυνος να θεωρηθεί ότι επηρεάζουν την λήψη αποφάσεων..

Το προσωπικό και οι ανάδοχοι χρησιμοποιούν εμπιστευτικά κανάλια αναφοράς για να εγείρουν ανησυχίες - καταγγελίες. Εντούτοις, όλα τα μέλη της διοίκησης ενημερώνονται για τον τρόπο αντιμετώπισης των ανησυχιών που τους έχουν αναφερθεί και αποτελεί σοβαρό πειθαρχικό ζήτημα να μην αναφέρουν και να μην διερευνήσουν τέτοιες ανησυχίες. Σε καμία περίπτωση δεν θα υπάρξουν οποιαδήποτε μορφή αντίποινα εξαιτίας της χρήσης του διαύλου καταγγελίας.

Το Σύστημα για την καταπολέμηση της δωροδοκίας κατά το πρότυπο ISO 37001:2016 έχει τεθεί σε εφαρμογή για να εμποδίσει την εταιρεία να συμμετάσχει σε οποιαδήποτε διεργασία διαφθοράς και να διεκπεραιώσει και να αναφέρει σε ποιες περιπτώσεις μπορεί να χρειαστεί περαιτέρω έρευνα και δράση. Αυτό υποστηρίζεται πλήρως από τη Διοίκηση.

Ο Διαχειριστής ενημερώνεται τακτικά για όλα τα θέματα του Συστήματος Καταπολέμησης της Δωροδοκίας και η πολιτική και οι διαδικασίες που υποστηρίζουν το Σύστημα αυτό επανεξετάζονται τουλάχιστον ετησίως.

Η ανώτατη διοίκηση ορίζει την αρμοδιότητα και την ανεξαρτησία του Υπευθύνου για το Σύστημα Διαχείρισης και δεσμεύεται και υποστηρίζει την εφαρμογή του Συστήματος Καταπολέμησης της Δωροδοκίας σύμφωνα με την παρούσα πολιτική και τους καθορισμένους στόχους, ώστε να μετριαστεί επαρκώς ο κίνδυνος δωροδοκίας για την **ΑΡΤΕΛΙΑ CATERING ΜΟΝ. ΕΠΕ**.

Η Επιτροπή Συμμόρφωσης και Διερεύνησης θεμάτων δωροδοκίας είναι υπεύθυνη για την απάντηση σε τυχόν ερωτήσεις και τη διευκρίνιση τυχόν ζητημάτων δωροδοκίας. Η Επιτροπή Συμμόρφωσης και Διερεύνησης θεμάτων δωροδοκίας προάγει την επίλυση οποιωνδήποτε ζητημάτων προκύπτουν από αυτές τις επικοινωνίες.

Αυτή η πολιτική επικοινωνείται εσωτερικά και εξωτερικά, διασφαλίζοντας ότι οι πελάτες, οι επιχειρηματικοί συνεργάτες, οι ενδιαφερόμενοι και οι υπάλληλοι ενημερώνονται για τη δέσμευση της Εταιρείας για την καταπολέμηση της δωροδοκίας

Ο ΔΙΑΧΕΙΡΙΣΤΗΣ

01/09/2021